text: CoWORKATION CAMP Cheplare
  COWORKATION CAMP 201922 юли - 31 август
  в панорамен, презареждащ офис в гората в Родопите
  Вижте видеото Запишете се
  ОФИС И ИНТЕРНЕТ
  До 100mbit LAN/Wireless в самостоятелни офиси за 65 души, споделено работно пространство, конферентна зала, място за релакс
  кухня, кафе, място за обяд, панорамен двор.
  общо работно пространство
  Над 100 седящи места, пространство за събития, презентации, място за ядене, видео прожекции и забавления.
  ВИЖТЕ ВИДЕОТО Запиши се
  ПЛАНИНСКО ЗДРАВЕ
  Чиста природа, кристален въздух, бактериална чистота, климато-терапии, чрез слънчеви и въздушни бани,
  натурална и балансирана храна от планината.
  МУЗИКА И СПОРТБлизо до традиционни събития в Родопите
  Фолклорни събори на Рожен и Гела с музика и танци и състезания по планинско колоездене и бягане на Пампорово и Чепеларе
  Колаборация и нови запознанства, висока продуктивност и мотивация,
  нови знания, занимания и впечатления.
  СЕМЕЙНО ИЗЖИВЯВАНЕ
  Избягай от жегата със своята половинка и децата през лятото
  сред чист въздух и прохлада за ефективна работа и сън.
  ВИЖТЕ ВИДЕОТО Зашишете се
  ГОРСКО РАБОТНО МЯСТО
  Вдъхновяваща гледка, ново изживяване, нестандартна среда сред чиста природа и здравословен въздух.
  Разнообразни пакети за спане освен в офис сградата - на къмпинг, квартири, къщи за гости, хотели.
  Спане на 1150м, 1450м, 1900м надморска височина.
  Изберете за колко време и къде: Чепеларе, Пампорово, вр. Мечи Чал
  м. над морето
  Какво е Лаптопаджийски лагер 2019?
  Това е 6 седмичен период (22юли-30 Август ), през който предоставяме CoLIVING & CoWORKING пространство в пакет на ЛАПТОПАДЖИИ*, които могат да живеят и работят за желан от тях период от време в Чепеларе/Пампорово.Мечи Чал.
  Паралелно с това те могат да спортуват, да посетят туристически забележителности, да научат рецепти и вкусят родопската кухня, да се презаредят от чистата природа и въздух и посетят няколкото големи организирани спортни и музикални събития през лятото в региона. Имат допълнителна възможност да доплатят да се запишат в предварително организираните работилници или екскурзии.
  Всеки избира къде и за колко време да бъде настанен според бюджета и предпочитанието си (къмпинг, квартира, хотел, вила) и заплаща пакетна цена за работно място и настаняване (CoLIVING & CoWORKING услуга).
  Самостоятелни офиси до 100 mbit интернет за 65 души, споделено работно пространство, конферентна зала, място за релакс, кухня, кафе, място за обяд, панорамен двор.
  Къмпинг пространство и стаи за спане в самата офис сграда, както и подходящи квартири, къщи за гости и хотели и апартаменти в близост.
  Организирани големи музикални и спортни събития, спортни и туристически занимания, предварително уточнени работилници и екскурзии за вдъхновение и продуктивност.
  Вижте една работна седмица при нас!
  CoWORKING Chepelare
  Офис в Гората Чепеларе е място, където хората си почиват и вдъхновяват докато работят или т.нар co-workation (coworking + coliving + inspiration&vacation). Смяната на обстановката повишава продуктивността и предразполага за креативност. Хората са заедно през голяма част от времето (настанени са на едно място, идват заедно на работа, работят заедно, хранят се заедно и вечер се забавляват заедно) което е предпоставка за нови запознанства и ефективно сътрудничество.
  В допълнение на това близостта до природата, чистата планинска среда, стерилният високопланински въздух, добрата и балансирана храна прави хората по-спокойни.
  Колаборативни дейности (практически семинари, спортни практики, лекции) насочени към устойчиво развитие (предприемачество, земеделие, строителство, храна, музика) и придобиване на нови умения, поднесени по интересен начин, сплотяват хората и ги обогатяват.
  Добре оформено офис пространство и стабилен интернет правят работата удобна.
  Чрез неформалните методи на Офис в Гората (щадяща работна атмосфера в близост до природата, дейности носещи забавление и нови знания) се осигурява:
  Повишаване на индивидуалната продуктивност
  Повишаване на иновативността
  Повишаване на груповата продуктивност и стратегическо вземание на решения
  Решаване на организационни проблеми свързани с промяна, криза или уседналост/ленивост на екипите
  Мотивиране (индивидуално и групово) за постигане на по-добри резултати
  Ефективно целеполагане и стратегическо планиране
  За кого е подходящ лагера?
  За всеки, който обича от време на време да презарежда в планината и в същото време не иска да изостави настоящите си работни проекти. За професионалистите, които намират вдъхновение заедно със своето семейство, приятели и колеги в гората.
  Freelancers - професионалисти на свободна практика
  Малки фирми и дигитални StartUp-и
  Предприемачи и Дигитални номади
  "Home office" корпоративни служители
  КАКВО ПОЛУЧАВАТЕ ОТ ПРЕСТОЯ СИ?
  Пакет за настаняване и офис до 100 Mbit интернет достъп, заобиколен от зеленина и спокойствие в планината
  Ползотворен и ефективен сън на прохлада - бягство от горещините и градския бетон
  Колаборация и нови запознанства с хора от записалите се на лагера
  Време, споделено със семейството и приятели, без да се налага да ползвате годишният си отпуск
  Палитра от кръжоци, работилници, тренировки и обучения - Нови знания и впечатления
  Климато-терапия, лековит въздух, чиста планинска храна, свежа изворна вода
  Които вече са били при нас и сме рестартирали...
  "Обичам да идвам тук постоянно. Както зимата, така и през лятото. Вдъхновяващата гледка от офиса към ски пистите над Чепеларе те зарежда. Работата е по-приятна, когато си сред приятели."
  Петко Попадийски - http://www8.hp.com/us/en/jobs/index.html
  "Инициативата "офис в гората" ни позволи да съберем екипа ни на едно място в различна от ежедневната обставновка. Нашата цел беше да обсъждаме нови идеи и да създаваме планове за бъдещето на компанията. Сред спокойствието на гората, това ни се получаваше далеч по-добре отколкото среда шума на града. Всички от екипа се включихме с креативни идеи и през целия престой, кипяхме от енергия. "Офисът в гората" ни зареди с нови сили. Там хем работехме, хем си почивахме."
  Яна Влъчкова - swipesapp.com
  Никола Пaвлов - https://grabo.bg/
  Яна Георгиева - http://www.sagw.org/
  Георги Моллов - http://www.sagw.org/
  "За първи път имах шанса да отседна и работя в Офиса в гората в Чепеларе юли 2014г. Останах наистина очарован от факта, че имам всичко каквото ми трябва на едно място - тих и спокоен офис, оборудван с бърз интернет и достъп по всяко време; хотелска част, с различни възможности за настаняване; близост до магазини и ресторанти, и най-вече близост до планината, където можех да си "открадна" по някоя бърза почивка, прекарана в колоездене, разходка или просто разпускане в хамака, наслаждавайки се на зелените родопски пейзажи и наситения с боров аромат въздух."
  Иво Бичкиджиев - http://absart.biz/
  "Хората са по-задружни, когато са заедно, защото прекарват по 24 часа по между си и споделят и обсъждат различни казуси и проблеми. Когато споделиш няколко напитки вечерта, това помага за работата следващата сутрин....Чепеларе е страхотно - прекрасно слънце, хубави планини, много приятни хора, ункална храна! Невероятно - беше много хубаво изкарване и голямо забавление. Вие се погрижихте страхотно за нас!"
  Марк-Александър Крис - https://sumup.co.uk/
  "Музата и креативността на подобно място не могат да се опишат с думи, но думите могат да мотивират хората, хора, които създават и имат нужда от вдъхновение"
  Трифон Михайлов - https://www.facebook.com/Mnogoperki
  "В наглед по-краткото работно време свърших повече неща, отколкото обикновено върша в София.
  Как стана това? Най-добре проверете сами! :) Мога само да ви подскажа, че комбинацията от зареждаща природа, спорт и здрав сън правят човек по-работоспособен, а желанието за нова доза от тези хубави неща го карат да работи още по-стегнато, за да има повече време за тях. "
  Любомир Ботушаров - http://www.mtb-bg.com
  Защо работа в Чепеларе?
  Бърз ИНТЕРНЕТ и оборудвана административна сграда с офиси и опция за настаняване
  Достъпно място в централната част на Родопите - час от Пловдив и два часа и половина от София
  Кристално чист въздух и чисти планински потоци
  Над 100 годишна традиция в климатолечението
  Възможности за пешеходни и вело разходки, както и други спортове на открито и закрито
  Разнообразие за настаняване на различна надморска височина от 1100м до 1900м
  Ресторанти с вкусна родопска кухня и натурални продукти
  Непосредствена близост до няколко големи спортни и музикални събития през лятото в Родопите
  Наличие на екип от професионалисти, които да коордиират и администрират лагера през лятото
  Инфраструктура и услуги - медицинска помощ, аптеки, спедитори, нотариуси, стабилен интернет и електрозахранване
  Домакините в Чепеларе
  Тането
  Роден и израснал в Чепеларе, града на ските и ски спорта. Възпитаник е на чепеларската гимназия СОУ "Васил Дечев", която по онова време е бизнес колеж по английска програма. Във висшето си образование, получено у нас, прави микс от няколко специалности - информационни технологии, финаси и мениджмънт. Професионално от 2006 г. се занимава с уеб разработване и уеб маркетинг. Близо пет години е ангажиран с продажба на онлайн реклама в една от най-големите медийни групи в България. През есента на 2012 г. напуска корпоративния свят и със семейството си се установява в Родопите. Един от създателите на бранда Чепеларе - Зеленото сърце на България, като активно промотира спорта, климатолечението и дистанционната работа.
  Професионалист с над 10 годишен опит в сферата на маркетинг, продажби и бизнес развитие. Интересува се от предприемачество, изграждане на работодателска марка, кризисен ПР, дигитален маркетинг и др. Работила е както за стартиращи, така и за международни Fortune 500 компании в сферата на електронните медии, битовата електроника и уеб разработки и дизайн. Полина е завършила с отличие бакалавър по бизнес администрация в Boston University Questrom School of Business с профил маркетинг. Тя е ментор на настоящи студенти, предлагайки своя опит, експертиза и насоки за избор на подходяща кариера. Полина е и сертифициран медиатор с право да практикува в целия Европейски съюз
  БАЗОВИ ЦЕНИ ЗА ЕДИН ДЕН
  Пакетните цени включват офис пространство и настаняване.
  Препоръчваме пакети за по-дълъг престой - три дни, седмица, месец...
  Camping & Coworking
  ден/нощувка/човек
  Ел. енергия и вода (баня/WC)
  Бюро в офис сграда
  LAN или WiFi интернет
  White board/флип-чарт
  Зала за бизнес обяд и преговори
  Стая в офис сграда/квартира
  Hotel/Chalet & Coworking
  Стая в три звезден хотел
  Luxury/SPA & Coworking
  Легло в двойна стая/апартамент
  Луксозен апартамент/СПА
  Още пояснения?
  Какво е Офис в Гората Чепеларе?
  Офис в Гората в Чепеларе е подразделението на www.OfficeInTheWoods.com в гр. Чепеларе - временно споделено офис пространство в планината (coworking space), което е подходящо за дистанционна работа, на хора, които обичат природата, летния и зимния спорт. Офис в Гората Чепеларе е място с удобни офиси, бърз интернет, безплатен сок от бъз, където хората си почиват и вдъхновяват докато работят.
  Разликата при нас е, че в офиса в Чепеларе няма постоянно работещи хора. Добавената стойност е във вдъхновяващата панорамна гледка, възможностите за нови запознанства между идващите и тръгващите си посетители, възможностите за много спортни начинания, чист въздух, хубава храна, много слънце и спокойна атмосфера далече от жегите.
  Какво е COWORKATION?
  Сложна чуждица - базирана на комбинация между CoWORKING (споделено работно пространство и взаимодействие между хората) + CoLIVING (прекарване на известен период от време заедно, пренощувайки на едно място) + Collaboration (сътрудничество и взаимодействие между нови/стари познати по общи проекти и споделяне на знания) + Inspiration (вдъхновение, чрез красива природа, чиста храна, движение, активен начин на живот, арт и кулинарни работилници, семинари и презентации) + Vacation (активна почивка по време на работа, чрез посещение на туристически и спортни атракции и допълнителни презареждащи занимания).
  Това е 6 седмичен период (22 Юли - 31 Август), по време на който в Родопите се провеждат няколко значими спортни, музикални, фолклорни събития, а ние предоставяме работно пространство и място за настаняване в пакет на хора, работещи дистанционно, които могат да живеят и работят за желан от тях период от време в Чепеларе.
  Защо ЛАПТОПАДЖИЯ?
  Може би "по-правилно" laptoper = лаптопър, но много по звучно и подходящо по родопски казано Лаптопаджия. Смисъла, който влагаме зад думата е "независим от локацията работещ човек", който може да работи по проектите си дистанционно чрез компютър (desktop или laptop), мобилен телефон или друго мобилно устройство и надеждна интернет връзка. Някъде тези хора ги наричат Digital Workers/Nomads/Entrepreneurs. Лаптопаджия, според нашата дефиниция, може да бъде и човек, който работи на десктоп компютър и работна станция, която може да се разположи в офиса в Чепеларе.
  Защо точно в този период се прави лагера 22 Юли - 31 Август 2019г?
  Защото тогава има няколуко значими организирани музикални и спортни събития в Родопите. Искаме да дадем възможност посетителите да съчетаят работа в планината и посещението им. Практиката показва, че през летните жеги продуктивността в града значително намалява, а над 1100м в планината продуктивността и вдъхновението са на високо ниво.
  За кого е подходящ настоящия лагер в Чепеларе?
  Фриленсъри, предприемачи, професионалисти на свободна практика, които не са обвързани с работа на конкретна локация, стартиращи компании и малки фирми, служители, които работят на концепция "отдалечен офис". Като професии, без да се ограничаваме считаме, че лагера е подходящ за програмисти, дизайнери, уеб разработчици, копирайтъри, фотографи и синематографи, онлайн маркетинг специалисти, SEO и SEOM специалисти, консултанти, счетоводители, адвокати, лектори, писатели, блогъри, хора на изкуството, журналисти и много други.
  За колко време мога да дойда?
  Всеки сам избира според свободното си време, желание и възможност. Може и за един ден само да минете и ползвате офис сградата. Може и да останете за по-дълъг период от няколко дни, седмици или месец, както и повече.
  Мога ли да дойда в различно време ако не успея да дойда в периода на лагера?
  Да, разбира се - може да посетите Офис в гората Чепеларе OfficeInTheWoods.com, преди или след този период. Избрали сме тези седмици от лятото, защото тогава се концентрират няколко големи събития в региона и сме се погрижили около тях да има други занимания на гостите ни. През останалото време планинския офис в Чепеларе е достъпен, след предварителна заявка, както и различните допълнителни услуги и занимания.
  Къде се намира Чепеларе?
  Чепеларе се намира на 50км след Асеновград в Родопите. От София разстоянието от 220км по Автомагистрала "Тракия" се изминава за около 2-3 часа От Пловдив разстоянието от 70км се изминава за около 1 час (50км са завоите по дефилето на река Чепеларска). От Стара Загора 140км, Бургас 300км, Варна 420км, Русе 350км, Велико Търново 250км.
  Може да стигнете до Чепеларе с автомобил или с редовна автобусна линия от Пловдив или София на всеки час.
  Храната включена ли е в цената?
  Не, храната всеки сам си осигурява. Можем да помогнем с кетъринг в офиса, с цел спестяване на време за закуска и обяд. Вечер в Чепеларе и околностите има доста възможности за ядене ресторанти и семейни хотели.
  Каква е цената на заниманията? Какъв бюджет да предвидим?
  Различните занимания варират, като цена според броя участници. За повечето организирани занимания минимум участниците е 4. Ако сами практикувате различни спортове, за наем на екипировка/трасе/терен цените варират от 3-20лв. За различните работилници цените са между 5-15лв на човек. Екскурзиите според продължителността и дистанцията между 15-25лв. Туристическите и спортните атракции - 2-15лв.
  Кога се уточнява какви допълнителни занимания могат да се правят?
  Предварително бихме искали да знаем какви са вашите интереси - попълване на форма за регистрация. След това на място в Чепеларе уточняваме конкретна програма.
  Има ли фиксирана програма по време на престоя?
  Не. Всеки е свободен сам да решава кога да работи, кога да се забавлява, кога да спортува. След предварителни разговори с различните участници и според желанието им сформираме групи за колективни и индивидуални занимания. Част от нещата за правене може да се практикуват в определена част от деня. Различни, предварително планирани мини-събития между уикендите ще бъдат комуникирани и фиксирани, като facebook събития. Можем да измислим и нови такива заедно с вас.
  Кой ден от седмицата е най-подходящ да пристигна в Чепеларе?
  Правейки лагера около събитията в Родопите, които се провеждат през уикенда, може да съчетаете идването си според тях. Не е проблем да дойдете, който ден е най-подходящ за вас и да прекарате колкото време желаете. Препоръчваме да се съобразите с трафика, който се получава петък и неделя, доста неприятен по дефилето на река Чепеларска в продължение на 50км между Асеновград и Чепеларе.
  Може ли сам да намеря място за спане?
  Всеки сам избира според свободното си време, желание и възможност. Може и за един ден само да минете и ползвате офис сградата. Може и да останете за по-дълъг период от 3 седмици, както и повече.
  Какво е включено в пакетната цена?
  - настаняване (нощувка) според желанието 1) къмпинг 2) офис сграда 3) хотел
  - обзаведено офис пространство, подходящо за работа с единично бюро в стая, 4-5 работни места или конферентна зала за 10 души
  - до 100 Мbit интернет
  - безплатна разходка в и около Чепеларе
  - консултант за свободното ви време - планиране на екскурзии, работилници, посещения, спорт, туризъм, места за ядене и забавление
  - запознанства с нови себеподобни хора
  - програма с активности в и около Чепеларе
  Къде може да видим всички допълнителни занимания?
  Свържете се с нас и ще ви споделим какви са възможностите според интересите ви във формата за регистрация.
  Какви са ми допълнителните разходи?
  - транспорт от/до Чепеларе
  - допълнителни занимания - уточняват се и се заплащат на място
  - екскурзии и посещение на спортни и туристически атракции
  - допълнителни лични разходи и разходи за пазаруване
  Ако дойдем с деца, има ли какво да правят те?
  Имаме осигурен списък със детегледачки, които да се грижат за децата ви вечер или през целия ден. Има възможност за организиране на детски мероприятия на място според броя и желанието на децата и родителите. Работим с местни партньори, които организират Зелени училища за децата.
  Какво ви е по-различното, защо да не си работя в хотела или в близкото кафе с интернет?
  Защото предлагаме спокойна среда с удобно работно пространство, където фокуса и продуктивността ви са значително по-високи. Даваме възможност да се запознаете с нови хора и споделите или започнете нови съвместни проекти.
  Има ли кафе в офиса? Място за напитки и леки закуски по време на работа?
  Може да тествате нашият сок от бъз, който си приготвихме сами, както и да си закупите кафе, чай, други безалкохолни напитки, вода, бира, вино. За ядене предлагаме солети, закуски и ядки.
  Какви са цените и основните разходи за живот в Чепеларе?
  Въпреки, че Чепеларе е курортна локация, може да се каже, че лятото цените са нормално достъпни. През летния сезон може да се намерят места за нощувка от 15-30лв на човек на вечер. Има закусвални и места за бърза закуска, където за 2-4лв може да се закуси. За обяд възможностите са кетъринг в офиса или някое заведение за хранене за 6-10лв. За вечеря избора с родопски ястия е голям и човек, може да се нахрани за 10-15лв. Цените в хранителните магазини може да се каже, че са аналогични на цените в София/Пловдив.
  Как седят нещата с медицинската помощ?
  В Чепеларе функсионира поликлиника с денонощна Бърза медицинкса помощ. В града има няколко общопрактикуващи лекари и 3 аптеки, една от които е с денонощен достъп. Многопрофилната болница в Смолян е на 25км или около половн час път с автомобил.
  Ще имам ли достатъчно време да работя по собствените си проекти?
  От вас зависи :) Няма програма 24/7. Ако отделяте по 20 работни часа на седмица, считаме, че ще имате достатъчно свободно време да се запознаете с нови хора и да се насладите на допълнителните занимания в Чепеларе. Основната цел на лагера е да подобри работната ви среда, като я направи много по-продуктивна и вдъхновяваща за вас.
  Има ли програма за вечерите?
  Макар че нямаме официална програма за вечерта, ще има много възможности да отидете на вечеря заедно с другите участници или да направим различни вечерни организирани занимания. Чепеларе е малко градче, но въпреки това може да се правят свободни разходки вечер и посещения на различни заведения.
  Нещо не ми е ясна цялата организация, кой мога да попитам за повече детайли?
  Питайте ни нас :) ++(359) 879 99 18 09 + coworkationcamp@gmail.com
  Как точно става записването за лагера?
  Попълвате формата за регистрация, ние се свързваме с вас за уточняване на подробностите, потвърждавате идването си и заплащате частично сумата или плащате 100% авансово и получавате допълнителна отстъпка от пакета си.
  Ще имам ли достатъчно лично пространство и място за усамотяване?
  Разбира се. Може да бъдете настанен в самостоятелна стая за спане, както и да ви предложим офис с единично бюро. По време на работата си може да ползвате самостоятелна зала за разговори и видео конференции, както и да си почивате в "Зала на тишината", където да се фокусирате около проектите и задачите си.
  Може ли да дойда с родителите/децата си или друга част от семейството?
  Да, разбира се. Има достатъчно занимания за тях, които сами могат да правят, както и нашия екип може да се погрижи за тяхната анимация, по време на вашата работа.
  Може ли да дойда сам?
  Да. Дори очакваме по време на престоя в Чепеларе да се случат нови лични и професионални запознанства и бъдещи съвместни инициативи от ново изградени приятелства и екипи.
  Трябва ли да си нося кабели, удължители, рутери, периферни компютърни устройства?
  Не. В офиса има достатъчно контакти и удължители и при нужда екипа ни може да съдейства и предложи LAN или захранващ кабел. Разполагаме с допълнителни клавитури, мишки, монитори и други периферии, които след предварителна уговорка, може да се използват.
  Има ли работно време на офис пространството?
  Работното пространство е достъпно чрез персонален ключ, който се дава на посетителите. Нашия екип е на разположение от 8:00 до 18:00 в дните от понеделник до петък. Ако се правят специални презентации и работилници часовете може да са променливи.
  Разрешено ли е за домашни любимци?
  Може да дойдете със своето куче или котка, само при представяне на всички необходими документи за регистрация и имунизации и носене на лична отговорност за поведението му към околните и офиса.
  Надежден ли е интернета?
  В работното пространство предлагаме два варианта за интернет достъп Vivacom(БТК) ADSL + местен интернет доставчик. Интернета, който се ползва е 30-100 Mbit, като възможностите са чрез LAN или WiFi. Мобилният интернет на всички оператори е доста добър, като алтернатива.
  Каква ще е седмичната програма и темп на работа?
  Всеки определя своята рутинна програма. Може да се съобрази с планираните организирани занимания на част от групата или друг участник. Най-ефективно ще е усилената работа да бъде по време на седмицата, а в края - през уикенда да се посети някое от организираните значими събития в региона на Родопите около Чепеларе.
  Как да стига до Чепеларе без личен автомобил?
  Има редовна автобусна линия от София и от Пловдив. От София се тръгва от централна автогара, цената на билета е 21лв, а от Пловдив - от автогара Родопи. Повече информация София-Чепеларе и Пловдив-Чепеларе. Може да ползвате автобус и от междинните спирки по маршрута.
  Друг вариант е споделяне на транспорта с някой, пътуващ в тази посока. Има сайтове и Facebook групи където може да видите подобна информация.
  Кой е организатор на летния лаптопаджийския лагер в Чепеларе?
  Зад проекта стоят хората от Officeinthewoods.com и в частност екипа ни разположен в Чепеларе - Тането и Поли, които искат да обогатят социалната среда в едно малко планинско градче, като направят "временен внос" на будни дигитални номади в Чепеларе, с които да прекарват заедно времето си през лятото. Заедно с тях Цецо помага дистанционно проекта да се случи и да разберат повече хора за възможността за дистанционна работа от планинско временно работно пространство.
  Харесва ни идеята, как да ви подкрепим?
  Заповядайте при нас да си поговорим на живо в планината. Отворени сме за партньорства - свържете се с нас.
  Идвам! Как може да платя?
  Може да заплатите предварително по банков път, с кредитна карта, наложен платеж или на място. Приемаме плащания с €, $ или Bitcoin.
  Да, можем да ви издадем данъчна фактура за престоя при нас.
  Защо е по-добре да работим повече от 10 дни в Чепеларе?
  В Чепеларе има вековни традиции в климатолечението и туризма, заради чистия въздх и растителността. Климатичната характеристика в региона обуславя възможностите курорта да се използва за спортно-оздравителни цели – възстановяване след тежка физическа и умствена умора, продължителни заболявания, възстановяване на функцията на нервната система, хипертония и т. н. За да има ефект върху човешкия организъм, престоя трябва да бъде по-дълъг от 10 дни.